O‘zbekistondagi bir nechta tijorat banklarida 10 mart, payshanba kuni ertalab dollar kursi ko‘tarildi. Foto: Kun.uz Bir qator banklarda dollar olish 10 900 - 10 910 so‘mdan, sotish 10 970 so‘mdan taklif etilmoqda. Bu navbatdagi maksimal ko‘rsatkich. So‘nggi marta banklarda dollar kursi 7 mart, dushanba kuni jiddiy ko‘tarilgandi. O‘shanda 1 AQSh dollarining sotish kursi 10 965 so‘mni tashkil qildi. 9 mart kuni Markaziy bank xorijiy valutalarning so‘mga nisbatan yangi rasmiy kurslarini e’lon qildi. Ushbu almashuv kurslari bugundan kuchga kirdi. Unga ko‘ra, bir dollar 10 918 so‘m 68 tiyinni tashkil qildi.